internet vaartha 269 Views
లండన్‌ : బ్రిటన్‌లోని టాటాస్టీల్స్‌పై ఆదేశంలోని తీవ్రస్థాయి ఆర్ధికనేరాల సంస్త (ఎస్‌ఎఫ్‌ఒ) పలు అవకతవకలకు సంబంధించి విచారణ చేపట్టింది. భారత్‌ ఉక్కుదిగ్గజం టాటాస్టీల్‌ బ్రిటన్‌లోని తన నష్టాల్లోని ఉక్కు బిజినెస్‌నుంచి వైదొలగాలని నిర్ణయించుకున్న సంగతి తెలిసిందే. ఎస్‌ఎఫ్‌ఒ దర్యాప్తునకు సంబంధించి అక్కడి పత్రిక డైలీ టెలిగ్రాఫ్‌ కథనం ప్రచురించింది. పోలీస్‌ అధికారులు కంపెనీకి వచ్చి యూనిట్‌లో పూర్తి అయిన వాహనాలకుగాను ఉద్యోగులు తప్పుడు సర్టిఫికేట్లు ఇచ్చారన్న ఆరోపణలపై విచారణ జరుపుతున్నట్లు సమాచారం. శుక్రవారం టాటాస్టీల్‌షేర్లు 0.3శాతం క్షీణించి 322.70 లుగా కొనసాగాయి. టాటాస్టీల్‌ తనంత తానుగానే ఎస్‌ఎఫ్‌ఒను సంప్రదించి దర్యాప్తు జరపాలని కోరి నట్లు పత్రిక ఉటంకించింది. కంపెనీకి ఉత్తర ఇంగ్లండ్‌ లోని యార్క్‌షైర్‌వద్ద ఉన్న టాటాస్టీల్‌ యూనిట్‌ను నష్టాలు భరించలేక విక్రయాలని యోచిస్తున్న సంగతి తెలిసిందే. కంపెనీలో జరిగిన అవకతవకలపై అంతర్గ తంగా విచారణ జరిగిన తర్వాత టాటాస్టీల్‌ సీరియస్‌ ఫ్రాడ్‌ ఆఫీస్‌కు నివేదికిచ్చినట్లు చెపుతున్నారు. ఈ కథ నంపై అటు ఎస్‌ఎఫ్‌ఒ అధికారులు, ఇటు టాటాస్టీల్‌ కానీ ఎటువంటి వ్యాఖ్యలు చేయలేదు. అంతర్గత విచారణలో సుమారు 500 మంది క్లయింట్లకు నష్టంవాటిల్లచేసేలా ఈదస్త్రాలు ఉన్నట్లు తేలింది. క్లయింట్లలో బిఎఇ, రోల్స్‌రాయిస్‌లు ఉన్నాయి. అయితే ఈరెండు కంపెనీలు ఈ దర్యాప్తుపై ఎటువంటి వ్యాఖ్యలు చేయలేదు. ఈ ఉదంతానికి సంబంధించి కనీసం తొమ్మిది మంది ఉద్యోగులను టాటాస్టీల్‌ సస్పెండ్‌ చేసింది.